El verano que vivimos

El verano que vivimos (La somero en kiu ni vivis) estas hispana drama filmo de 2020 reĝisorita de Carlos Sedes kaj ĉefrolulita de Blanca Suárez, Javier Rey kaj Pablo Molinero en amtriangulo.

Intrigo

1998. Isabel, studentino de ĵurnalismo, faras praktikojn en ĵurnalo de marborda vilaĝeto de Galegio por fini la karieran studadon. Alveninte, ŝi deziras tujtuje ekesplori, por montri ĉion kion ŝi lernis por iĝi vera ĵurnalisto. Sed oni atribuis al ŝi tute ne dezireblan postenon: nome la verkadon kaj administradon de nekrologoj. Tio dekomence ŝajnas tute enuiga, sed fakte tio kondukas ŝin al esplorado tra diversaj punktoj de Hispanio serĉe de malebla amhistorio, kiu rezultis en nekrologo kiun ĉiujare viro dediĉas al amatino, kiun ŝi miskomprenis kial edzino. Por esplori la historion de tiu viro, ŝi akompanas junulon Carlos, nome la filo de tiu viro, kiu ĵus mortis, al viteja kamparo de suda Andaluzio. 

1958. Kvardek jarojn antaŭe okazis la amhistorio, kiu interplektiĝas kun la sercado fare de Isabel kaj Carlos. Lia patro Gonzalo estis juna arkitekto kiu venas konstrui vinkelon en Jerez de la Frontera por sia amiko, Hernán, kiu estas ĵus edziĝonta al sia fianĉino Lucía. Okazas plago en la vitejoj kaj Hernán devas forvojaĝi por serĉi solvon. Dum lia foresto, Gonzalo kaj Lucía, kiuj jam estis enamiĝintaj, plenumas sian amdeziron. Je la reveno de Hernán, la vivo de la geamantoj komplikiĝas, pro la amikeco inter Gonzalo kaj Hernán, kaj ĉar la engaĝiĝo de Hernán kun Lucía estis delonge familia interkonsento. Unu nokton Gonzalo kaj Lucía rendevuas por prepari fuĝon, sed Adela, fratino de Hernán, spionas ilin, fuĝas, kaj akcidente falas en puton kaj mortas. Tio prokrastas la fuĝon, sed kiam finfine ili decidas la fuĝon, ambaŭ konfesas siajn planojn, Gonzalo al Hernán kaj Lucía al sia patrino. La fuĝontoj rendevuis ĉe la vinkelo, sed kiam Gonzalo alvenas tien Hernán estis incendiinta ĝin kaj Gonzalo komprenas, ke li murdis Lucía enen. Gonzalo mem estas forpelita de la loko por pluvivi pene. 

Kvardek jarojn poste, Isabel kaj Carlos finkomprenas, ke la historio estis tute alia.

Geaktoraro kaj roluloj
 Blanca Suárez kiel Lucía Vega.
 Javier Rey kiel Gonzalo Medina.
 Pablo Molinero kiel Hernán Ibáñez.
 Carlos Cuevas kiel Carlos Medina.
 Guiomar Puerta kiel Isabel.
 María Pedraza kiel Adela Ibáñez.
 Adelfa Calvo kiel Mercedes.
 Manuel Morón kiel Evaristo.
 Antonio Durán "Morris" kiel Sebastián Fernet.
 Alfonso Agra kiel Don Mauricio.
 Pedro Rudolphi kiel Curro.
 David Villanueva kiel Miguel Cernura.

Eksteraj ligiloj
 en imdb



Kategorio:Hispanlingvaj filmoj
Kategorio:Filmoj aperintaj en 2020
Kategorio:Hispanaj dramaj filmoj